**Тема**: Тиңдәш кисәкләр

**Максат**:1) Укучыларны тиңдәш иярчен кисәкләр белән таныштыру;

2) укучыларның алдагы дәресләрдә алган белемнәрен, каллиграфик һәм орфографик язу күнекмәләрен камилләштерү;

3) укучыларда татар теле белән кызыксыну тәрбияләү.

**Дәреснең төре**: өйрәтү характерында

**Җиһазлау**: дәреслек, компьютер, дәфтәр, “тамчылар”, тест, сюжетлы рәсемнәр, гармун.

**Дәрес барышы.**

1. **Белемнәрне тигезләү.**
2. Матур язу (тактада язылган).

*Зәңгәрләнә күкләр,*

*Гөрләвекләр ага.*

*Карлы кыеклардан*

*Ак тамчылар тама.*

*Гамил Авзал*

1. Укыгыз. Болар нинди җөмләләр?

(Укучыларның җаваплары тыңлана)

* 1 нче җөмлә - кушма җөмлә.
* Ни өчен?
* Ике оештыручы үзәк.
* 2 нче җөмлә - гади җөмлә
* Ни өчен?
* Чөнки бер генә оештыручы үзәк.

Үзбәя

1. Алдагы дәрестә нәрсә белән таныштык?

* Кагыйдәне әйтү

Үзбәя

1. Җөмләләрне тиңдәш ияләр белән тулыландырып языгыз (Слайд №1)
2. Җөмләләрне укыгыз.

Үзбәя

1. **Уку мәсьәләсен кую.**
2. Тамчылардан җөмлә төзе. (Укучылар такта янында эшли)

*Кызарып, матурланып кояш чыкты.*

*Якты, җылы* *нурлар пыяла аша бүлмәгә керде.*

1. Җөмләнең иясен һәм хәбәрен табыгыз. Калган сүзләр нинди кисәкләр була.

– Иярчен кисәкләр

1. Бүген без дәрестә нәрсә белән танышачакбыз?

* Тиңдәш иярчен кисәкләр белән.

Үзбәя

1. **Уку мәсьәләсен чишү.**

1. Рәсемгә карап җөмлә төзе (Слайд №2)

(Балалар домино, шахмат, шашка уйныйлар.)

2. Кагыйдә чыгару

- Шулай булгач, җөмләнең баш кисәкләре генә түгел, тагын кайсы кисәкләре дә тиңдәшләнеп килә ала?

- Җөмләнең баш кисәкләре генә түгел, иярчен кисәкләре дә тиңдәшләнеп килә ала.

3. Кагыйдәне уку (Слайд №3)

Үзбәя

4. 80 нче күнегү. Укы. Калын хәрефләр белән бирелгән сүзләр янына тиңдәшләнеп килгән сүзләр өстә. Ия белән хәбәрнең астына сыз.

5. Кагыйдә чыгару

- Тиңдәш иярчен кисәкләр баш кисәкләрнең кайсына карый?

Кайда? башлана.

Нәрсә? әзерләп куйдылар.

Нинди? чәчәкләр.

- Җөмләдә иярчен кисәкләр, бер үк ияне яки бер үк хәбәрне ачыклап, бер сорауга җавап булып килә.

- андый иярчен кисәкләр ничек дип атала?

- Андый иярчен кисәкләр тиңдәш иярчен кисәкләр дип атала.

6. Кагыйдә уку (Слайд №4)

Үзбәя

**Ял минуты**

**Кояш көлеп карый безгә,** *(Торып басып киерелеләләр)*

**Күзләр чагыла.** *(Каш өстенә кулларын куялар)*

**Елгалардан бозлар ага** *(Кулларын җәяләр)*

**Диңгез артына**

**Яз, яз, яз җитә,** *(Кулларын чәбәклиләр)*

**Тәрәзәне ачтылар.**

**Тып-тып,тып итә** *(Аркаларына бармак очлары белән кагалар)*

**Эре-эре тамчылар.**

1. **Күнекмәләр формалаштыру**
2. 84 нче күнегү.

а) Укы

ә) Тиңдәш кисәкләрне тап. Аларны санау интонациясе белән укы.

б) Күчереп яз. Тиңдәш кисәкләрнең астына сыз.

г) Тикшерәбез (Слайд №5)

Үзбәя

2.Тест үткәрү

1. Баш кисәкләр дип атала:

А) ия;

Ә) хәбәр;

Б) ия белән хәбәр.

2. Ия

А) кем? нәрсә?;

Ә) нишли?;

Б) нинди? соравына җавап бирә.

3. Хәбәр

А) ничә?;

Ә) нишли?;

Б) кем? нәрсә? соравына җавап бирә.

4. Гади җөмлә

А) ике;

Ә) бер генә;

Б) ике яки берничә җөмләдән тора.

5. Кушма җөмлә

А) бер генә;

Ә) ике яки берничә гади җөмләдән тора.

Б) Дөрес җавап бирелмәгән.

6. Җөмләнең

А) хәбәре;

Ә) иясе һәм хәбәре;

Б) иясе оештыручы үзәк дип атала.

7. Тиңдәш кисәкләр дип

А) бер үк сорауга җавап бирә һәм бер үк сүзне ачыклап килә торган сүзләр;

Ә) ия белән хәбәр;

Б) иярчен кисәкләр атала.

8. Тиңдәш кисәкләр

А) сорау;

Ә) өндәү;

Б) санау интонациясе белән укыла.

9. Тиңдәш кисәкләр арасына

А) нокта;

Ә) өтер;

Б) сызык куела.

1. **Өй эше.**

1.Кагыйдәләрне ятларга. (Барлык укучыларга да)

2. I нче вариант. Тиңдәш кисәкләрне файдаланып , рәсем буенча хикәя төзе.

II нче вариант. Сюжетлы рәсемнәр буенча хикәя төзе.

1. **Йомгаклау.**

Дәрестә нәрсәләр белдегез?

(Җаваплар тыңлана)

Кагыйдәләрне кабатлау.

1. **Үзбәя**